b'\n_START_ARTICLE_\nAtopisk eksem\n_START_SECTION_\nOm sykdommen\n_START_PARAGRAPH_\nAtopisk eksem er den vanligste typen eksem hos barn, den kalles ogs\xc3\xa5 barneeksem eller vintereksem. Den starter ofte med intens kl\xc3\xb8e. Grunnen til at huden blir t\xc3\xb8rr er at den produserer for lite fett._NEWLINE_Spedbarn kan ha atopisk eksem hvor som helst p\xc3\xa5 hudoverflaten, med unntak av baken. Ofte ses utslettet som 5-kronestore flekker. Eksemet er t\xc3\xb8rt, r\xc3\xb8dt og flassende. Utslettet blir ofte v\xc3\xa6skende hvis bakterier sl\xc3\xa5r seg ned i eksemet. Sm\xc3\xa5barns utslett ser likedan ut, men har ofte mistet det flekkvise preget. N\xc3\xa5 er det b\xc3\xb8yefurene som oftest er angrepet. Vanligst er utslett p\xc3\xa5 halsen, albub\xc3\xb8yen, h\xc3\xa5ndledd, knehaser og ankler. Voksnes utslett er t\xc3\xb8rt og flassende som hos barna, og som hos barna blir huden fortykket hvis vedkommende klorer mye p\xc3\xa5 stedene som kl\xc3\xb8r._NEWLINE_Hos mennesker med atopisk eksem ser man ofte allergiske lidelser som astma, h\xc3\xb8ysnue og matallergi._NEWLINE_Atopisk eksem starter oftest allerede i barne\xc3\xa5rene og kan vare ved gjennom voksen alder. For noen kommer eksemet periodisk, varer en tid, hos enkelte opptil flere \xc3\xa5r, for s\xc3\xa5 \xc3\xa5 bli borte igjen. Man ansl\xc3\xa5r at 75% av barn som har atopisk eksem, blir bedre n\xc3\xa5r de n\xc3\xa5r voksen alder, mens problemene varer ved hos 25%._NEWLINE_15 prosent av norske barn har atopisk eksem i kortere eller lengre perioder av barndommen. De fleste vokser sykdommen av seg, men to prosent av befolkningen beholder sykdommen i voksen alder. Forekomsten av atopisk eksem har \xc3\xb8kt kraftig de siste 30 \xc3\xa5rene.\n_START_SECTION_\nUtbrudd\n_START_PARAGRAPH_\nEksemet starter gjerne med t\xc3\xb8rre hudomr\xc3\xa5der i kinnene ved tre m\xc3\xa5neders alder. Eksemet vil kunne bli r\xc3\xb8dt og v\xc3\xa6skende som kl\xc3\xb8r. N\xc3\xa5r barna blir eldre, vil utslettet v\xc3\xa6re mest fremtredende p\xc3\xa5 b\xc3\xb8yesiden av ledd, spesielt kn\xc3\xa6r og albuer. Hos ten\xc3\xa5ringer og voksne vil utslettet oftest forekomme i ansiktet, nakke/hals og hender. Dette eksemet v\xc3\xa6sker lite, men det er som regel kronisk med t\xc3\xb8rre oppklorte, tykke hudpartier.\n_START_SECTION_\nHudplager\n_START_PARAGRAPH_\nHuden hos en person med atopisk eksem er t\xc3\xb8rr og kl\xc3\xb8r lett. Atopikere har en hud som er mer f\xc3\xb8lsom og ofte mindre motstandsdyktig. Ved uttalt kl\xc3\xb8e blir huden enda t\xc3\xb8rrere og mer skjellende. Kl\xc3\xb8en kan hos noen gi en generell uro, s\xc3\xa6rlig om natten. Noen f\xc3\xa5r det man kaller fiskehud grunnet mye kl\xc3\xb8ing. Kl\xc3\xb8e er da ogs\xc3\xa5 det mest plagsomme symptomet.\n_START_SECTION_\n\xc3\x85rsak\n_START_PARAGRAPH_\n\xc3\x85rsaken til atopisk eksem er ukjent, eksemet kan forst\xc3\xa5es som et uttrykk for at samspillet mellom immunapparatet, huden og milj\xc3\xb8et ikke fungerer normalt. En kombinasjon av arv og milj\xc3\xb8faktorer er grunnlaget for sykdommen._NEWLINE_Atopisk eksem er ikke en allergisk sykdom, men kan i noen tilfeller forverres av allergier.\n_START_SECTION_\nBehandling\n_START_PARAGRAPH_\nDet er to innfallsvikler for behandlingen. \xc3\x85rsaksrettet behandling tar sikte p\xc3\xa5 \xc3\xa5 identifisere forverrende faktorer og redusere disse, mens symptomatisk behandling som g\xc3\xa5r ut p\xc3\xa5 \xc3\xa5 motvirke betennelsesreaksjonen i huden.'